Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Na Ditšhika tša Gago tša ka Maleng di Šoma go Swana le tša Bjoko?
DIHLOGO TŠE DINGWE TŠA INTHANETENG
Mongwadi wa Beibele ke Mang?
Dihlatse tša Jehofa
Dilo tše di Lego Gona
Dikgatišo tše di Lego Gona
LE GE Beibele e se puku ya thutamahlale, eupša e nepagetše ge e bolela ka dilo tša tlhago. Ela hloko mehlala ya thuto ya tša boemo bja leratadima le ya thuto ya tša leabela.
THUTO YA TŠA BOEMO BJA LERATADIMA
Babilona ya bogologolo e be e le mošate wa mmušo o matla wo o ilego wa buša Asia ya ka bodikela ka mengwaga e makgolo. E kile ya ba motse o fetago metse ka moka lefaseng. Lega go le bjalo, Modimo o ile a budulela mongwadi wa Beibele e lego Jesaya mengwageng e ka bago e 200 e sa le pele, gore a porofete gore mofenyi yo a bitšwago Korese o be a tla phekgola Babilona le gore e be e tla feleletša e se sa dulwa sa ruri. (Jesaya 13:17-20; 44:27, 28; 45:1, 2) Na ruri se ke seo se ilego sa direga?
Korese yo Mogolo o ile a fenya Babilona ka bošego bjo botee ka October 539 B.C.E. Ge nako e dutše e eya, mekero ya meetse yeo e bego e nošetša tikologo e nonnego e ile ya gopa ka baka la go se hlokomelwe. Ka 200 C.E., go be go thwe lefelo leo ga le sa dulwa. Le lehono Babilona e sa le mašope. Go etša ge Beibele e be e boletše e sa le pele ka go lebanya, Babilona e ‘fetogile lešope ka moka ga yona.’—Jeremia 50:13.
Ninife e lego motsemošate wa Mmušo wa Asiria, e be e tšewa e le motse wa meago e makatšago ya bokgabo. Motse wo o be o na le ditarata tše di bulegilego, dirapa tša boiketlo goba diphaka, ditempele le mešate e megolo. Lega go le bjalo, moporofeta Tsefanya o ile a bolela e sa le pele gore motse wo o mobotse kudu e be e tla ba “o omilego bjalo ka leganata.”—Tsefanya 2:13-15, Phetolelo ya Kgale.
Tsefanya o tsebile bjang ka seo e sa le pele? O boletše gore e bile “lentšu la Jehofa leo le [mo] tletšego.”—Tsefanya 1:1.
KE KA BAKA LA ENG MO LEFASENG GO DIREGA DILO TŠE MPE E BILE BATHO BA TLAIŠEGA GAKAAKAA?
‘Motho o buša yo mongwe gore a mo gobatše.’—Mmoledi 8:9.
“Nako le ditiragalo tšeo di sa letelwago di ba wela ka moka.”—Mmoledi 9:11.
Ditiragalo tšeo di sa letelwago tša go swana le malwetši, dikotsi goba dikotsi tša tlhago, di ka wela mang le mang, lefelong le ge e le lefe ka nako le ge e le efe.
“Ka motho o tee sebe se tsene lefaseng gomme lehu la tsena ka sebe.”—Baroma 5:12.
Ge Modimo a be a bopa batho ba babedi ba mathomo, go be go se na go se phethagale le lehu. Sebe se “tsene lefaseng” ge batho bao ba be ba kgetha go se kwe Mmopi wa bona ka boomo.
Beibele ga e hlalose feela lebaka leo ka lona batho ba tlaišegago. Eupša e tshepiša gore Modimo o tlo fediša dilo tše mpe le gore “o tla phumola megokgo ka moka mahlong a bona gomme lehu le ka se hlwe le sa ba gona, le ge e le manyami goba sello goba bohloko di ka se hlwe di sa ba gona.”—Kutollo 21:3, 4.
GO DIREGA ENG KA RENA GE RE EHWA?
Beibele e re ge re hwile ga re kgone go nagana, go kwa goba go dira dilo. Mmoledi 9:5 e re: “Bao ba phelago ba a tseba gore ba tlo hwa, eupša ge e le bahu ga ba tsebe selo le gatee.” Ge re ehwa, ‘menagano ya rena e a fela.’ (Psalme 146:4) Ka gona ge re ehwa bjoko le dikwi tša rena ka moka ga di sa šoma.
Lega go le bjalo, Beibele ga e re hlalosetše feela gore go direga eng ka rena ge re ehwa, eupša e re botša ka taba e thabišago kudu ya gore bahu ba tlo tsošwa.—Hosea 13:14; Johane 11:11-14.
Go oketša go seo, Beibele e re: “Go thaba bao ba kwago lentšu la Modimo gomme ba le boloka!” (Luka 11:28) Beibele ga e re rute feela ka Modimo eupša e re thuša gore re phele bophelo bjo bo thabišago le go re nea kholofelo ka bokamoso.
KA MORAGO ga go hlahloba bohlatse, batho ba dimilione lefaseng ka bophara ba phethile ka gore Beibele ga e fo ba puku ya bogologolo. Ba kgodišegile gore Beibele ke Lentšu la Modimo leo le buduletšwego, e lego tsela yeo Modimo a boledišanago le batho ka yona, go akaretša le wena. E na le taletšo yeo Modimo a go laletšago ka yona gore o mo tsebe le gore o be mogwera wa gagwe. Beibele e tshepiša gore: “Batamelang Modimo gomme o tla le batamela.”—Jakobo 4:8.
Leina la Modimo, semelo sa gagwe le dika tša gagwe tše dibotse.
Na o ka thabela go ithuta ka mo go oketšegilego? Dihlatse tša Jehofa di tla thabela go go thuša. Di ka rulaganya gore o ithute Beibele mahala. Se se ka go thuša gore o dule o batamela kgauswi le Mongwadi wa Beibele, e lego Jehofa Modimo.
Sehlogo se se hlahlobile bohlatse bjo bongwe bja gore Beibele ke puku yeo e buduletšwego. Bakeng sa tsebišo e oketšegilego, bona kgaolo 2 ya puku ya Beibele e re Ruta Eng? yeo e gatišitšwego ke Dihlatse tša Jehofa le yeo e hwetšagalago go www.jw.org/nso
Le gona o ka bogela bidio ya Mongwadi wa Beibele ke Mang? yeo e hwetšagalago go www.jw.org/nso
Na boporofeta bjo bongwe le bjo bongwe bo bolela ka dilo tšeo di tlago go direga nakong e tlago? Aowa, ga se ka mehla go lego bjalo.
Ke ka Baka la Eng o Swanetše go Ithuta Beibele?
Beibele e nea dikarabo tša dipotšišo tša bohlokwa go batho ba dimillione lefaseng ka bophara. Na o ka rata go ba yo mongwe wa bona?
No. 3 2017 _ Na Ruri Beibele e tšwa go Modimo?
PHAFOGA! No. 3 2017 _ Na Ruri Beibele e tšwa go Modimo?
Na go na le Motho yo a ka Bonago Bokamoso?
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG